b'\n_START_ARTICLE_\nU-2323\n_START_PARAGRAPH_\nU-2323 je bila nem\xc5\xa1ka podmornica razreda XXIII._NEWLINE_Podmornica je bila zgrajena v Hamburgu spomladi 1944, v uporabo pa je bila predana 18. julija, njen poveljnik pa je postal Kptlt. Walter Angermann. Naloga podmornice naj bi bila varovanje obalnih voda Nem\xc4\x8dije, ki so bile zadnji dve leti vojne ena najbolj ranljivih to\xc4\x8dk Tretjega rajha. V ta namen so pripadniki RAF v obalne vode Nem\xc4\x8dije odvrgli na tiso\xc4\x8de vodnih min, da bi s tem prepre\xc4\x8dili urjenja in ote\xc5\xbeko\xc4\x8dili gibanje Kriegsmarine._NEWLINE_U-2323 je tako 26. julija, le osem dni po splovitvi v bli\xc5\xbeini Moltenorta, na vhodu v pristani\xc5\xa1\xc4\x8de Kiel na krstni vo\xc5\xbenji zadela ob eno teh min in se potopila. V eksploziji sta dva \xc4\x8dlana posadke umrla, ve\xc4\x8dina pa se je re\xc5\xa1ila na kopno in bila preme\xc5\xa1\xc4\x8dena na druge podmornice. Potopljeno podmornico so spomladi 1945 dvignili iz vode in jo poslali na popravilo v Kiel. Ob kapitulaciji Nem\xc4\x8dije je bila \xc5\xa1e vedno v doku in so jo kasneje razrezali.'